Rainer Vakra kass pole ikka veel mehe uue diplomitöö koostamist alustanud
#000003
Aprillis tühistas Tallinna Ülikool Rainer Vakra bakalaureusediplomi, kuid talle jäetakse alles magistridiplom juhul, kui Vakra kirjutab kahe aasta jooksul uue bakalaureusetöö. Meile laekunud info kohaselt pole aga Vakra kass Herodotus uue töö koostamist veel alustanudki.
#000004
Aasta alguses, kui lahvatas skandaal sotsiaaldemokraat Rainer Vakra ümber, tuli ilmsiks, et tema ülikooli lõputöö osutus plagiaadiks. Vakra süüdistas toona oma kassi, kes olevat kogemata saatnud ära vale dokumendi.
#000005
„Stress on peal kui ausalt nüüd tunnistan. Eks see eelmise töö suur löök on ikka veel hingel. Enda arust koostasin väga hea töö nende materjalide põhjal, mis ma laualt ja paberihundi kõrvalt leidsin,“ sõnas Herodotus.
#000006
„Ja siis, PÕMAKI! Plagiaat! Aga oli, mis oli, see on nüüd kõik ajalugu. Mina polnud ju see, kes häbinägu ees, linnas ringi pidi käima,“ märkis kass.
#000007
Praegu veedab Vakra kass oma päevi lugedes ja end harides.
#000008
Kas nüüd tuleb tehtud töö uuesti ja paremini teha?
#000010
„ Rainer tuli 22.aprilli õhtul üsna löödult koju – ta arvas sinnamaani, et ta on süütu ja töö tunnistatakse õigeks. Samal õhtul sai siis kokku lepitud või noh, tema ütles, et kuna mina keerasin käru kokku, siis mina pean uue töö ka ise kokku panema,“ selgitas kass Herodotus.
#000011
„Ja ta mõtlebki, et ongi nii, et hakka lihtsalt kokku panema? Mul ju pole mingeid materjalegi nagu eelmine kord oli. Rainer arvas, et see on minu probleem ja et ma peaks seekord ise käima prügikaste mööda ja tegema kvalitatiivuuringut ja vaatlust seal elavate parmudega, kes on kõige paremini kursis prügimajanduse probleemidega,“ selgitas Herodotus.
#000012
Või siis lihtsalt raamatute puhates.
#000013
„Ja eile läks asi veel hullemaks. See tsiklitsikk Kovalenko ilmus ka meie uksele ja nuttis seal, et temal ka tööd tühistatud ja kas Rainer saaks aidata. Loomulikult vaatasid mõlemad kohe minu poole,“ meenutab kass.
#000015
„Nad lubasid kõik mulle muretsed, eks näis. Enne kui ma reaalselt esimest litti palderjani ninna tõmmata ei saa, ei kirjuta ma ridagi,“ lubab Vakra kass Herodotus.
#000018
Head lugejad! Mida arvate antud juhtumist Teie – on ilmselge, et Vakra ise ei suuda uut taolist tööd kokku panna ja seda peab taas tegema tema kass. Kas taoline loomapiinamine on ikka õige asi? Anna oma arvamusest loo all märku!
#000019
Hakka Lugejakirja jälgijaks Facebookis(kliki siia!) ja sa ei maga enam kunagi ühtegi head lugu maha!
#000021
Kuidas kaitsed end/säilitad vaimset tervist valimisreklaamide tulva all?
#000028
Käin juba nädalaid ringi, kaks patja pea külge seotud!
Ei kaitsegi - naudin juba ette ära kogu seda paradiisi, mis tulemas on!
Peksin teleka juba esimese peale puruks - nii et mul tsill!
Osalen ka ise nendes, nii et kõik ok!
Olen magamiskoti ja telgiga juba valimisjaoskonna ees ja niiiiii elevil!
Kas need on valimisreklaamid v? Ma mõtlesin, et niisama idiootide väljanäitus!
#000029
Liitu Lugejakiri.ee uudiskirjaga ja saa kõige tõsiseltvõetavamaid ja usaldusväärsemaid uudiseid otse allikast.
#000030
Lugejakiri.ee on Eesti kõige usaldusväärsem ja tõsiseltvõetavam uudisteallikas.
#000032